b'\n_START_ARTICLE_\nGjemnessundbroen\n_START_SECTION_\nRidekoloni\n_START_PARAGRAPH_\nGjemnessundbrua har den n\xc3\xa6stst\xc3\xb8rste ridekoloni i M\xc3\xb8re og Romsdal og en af de st\xc3\xb8rste i landet. Hvert af brosp\xc3\xa6ndene er t\xc3\xa6t besat med ridereder. Riden er en m\xc3\xa5gefugl der yngler i kolonier og bygger reder p\xc3\xa5 stejle fjelde (fuglefjeld), p\xc3\xa5 sm\xc3\xa5 bjerghyller, og de sm\xc3\xa5 fremspring p\xc3\xa5 brosp\xc3\xa6ndet giver fine rugepladser for dem._NEWLINE_Et stort problem er fugleklatter som t\xc3\xa6rer p\xc3\xa5 betonen og skader den. Betonen bliver mere s\xc3\xa5rbar for saltindtr\xc3\xa6ngning som giver rust i armeringen . Mange broer m\xc3\xa5 repareres fordi det salte havvand tr\xc3\xa6kker ind i betonen og f\xc3\xa5r armeringsjernet til \xc3\xa5 ruste._NEWLINE_Kolonien har v\xc3\xa6ret u\xc3\xb8nsket i flere \xc3\xa5r, men riderne har n\xc3\xa6gtet at forlade ynglepladsen. I stedet for at jage den v\xc3\xa6k, har vejv\xc3\xa6senet tilpasset broen til riderne s\xc3\xa5 de kan yngle der. Broen er blevet spulet og rengjort, og en elastisk membran er lagt p\xc3\xa5 betonen for at beskytte mod stofferne i fuglenes aff\xc3\xb8ring.'